1.

A WSSV-fertőzöttségtől mentes minősítés csak akkor adható meg olyan tagállamnak, körzetnek és kompartmentnek, ahol kimutatták a WSSV-fertőzöttséget, ha a tagállamon, körzeten vagy kompartmenten belüli, jegyzékbe foglalt fajokat tartó összes létesítmény az alábbi követelményeknek megfelelő mentesítési program hatálya alá tartozik: a) az 55–65. cikkben megállapított járványvédelmi minimumintézkedéseket eredményesen alkalmazták, és adott esetben az 58. cikk (1) bekezdésének c) pontjában előírt, megfelelő méretű, korlátozás alatt álló körzetet védőkörzetre és felügyeleti körzetre osztották fel; a mentesítési programot a WSSV-vel fertőzöttnek nyilvánított létesítmény(ek) közelében kellett létrehozni, figyelembe véve a 2. pontban meghatározott követelményeket; b) a jegyzékbe foglalt fajokat tartó, védőkörzeten belüli – vagy ha védőkörzetet nem hoztak létre, a korlátozás alatt álló körzeten belüli – összes létesítményben, amely nem fertőzött WSSV-vel, legalább a következőkre kiterjedő vizsgálatot kell végezni: i. 10 rák vizsgálata céljából végzett mintagyűjtés, amennyiben WSSV-fertőzöttségre utaló klinikai tünetek vagy kórbonctani vizsgálattal felismert károsodások figyelhetők meg, vagy legalább 150 rák vizsgálata céljából végzett mintagyűjtés, amennyiben nem figyelhetők meg klinikai tünetek vagy kórbonctani vizsgálattal felismerhető károsodások; és ii. állatorvosi látogatások; azokban a létesítményekben, amelyekben az i. alpontban említett vizsgálatok negatív eredményt adtak, a védőkörzet c) pont szerinti feloldásáig továbbra is havonta egyszer egészségügyi ellenőrzést kell végezni abban az évszakban, amikor a vízhőmérséklet valószínűsíthetően eléri az éves maximumát; c) az érintett létesítményeket a 62. cikknek megfelelően ki kell üríteni, a 63. cikknek megfelelően meg kell tisztítani, továbbá a 64. cikknek megfelelően pihentetni kell. A pihentetési időszak hossza legalább hat hét. Az összes fertőzött létesítmény kiürítését követően legalább 3 hetes párhuzamos pihentetési időszakot kell alkalmazni. A hatóságilag fertőzöttnek nyilvánított létesítmények pihentetése során a védőkörzeteket felügyeleti körzetekké kell alakítani. d) újratelepítésre csak akkor kerülhet sor, miután a c) pontnak megfelelően az összes fertőzött létesítményt kiürítették, megtisztították, fertőtlenítették és pihentetették; e) az f) pontban említettektől eltérő, a mentesítési program hatálya alá tartozó tagállamon, körzeten vagy kompartmenten belüli, jegyzékbe foglalt fajokat tartó valamennyi létesítményre és a vadon élő populációkban végzendő felügyelet kötelezettsége esetén a mentesítési program alá tartozó földrajzi terület legnagyobb lefedettségének biztosításához kiválasztott valamennyi mintavételi pontra vonatkozóan legalább a 2. szakaszban meghatározott programot végre kell hajtani; f) egy környező vizek egészségügyi állapotától független egészségügyi minősítéssel rendelkező, jegyzékbe foglalt fajokat tartó különálló létesítménynek nem kell a 2. szakaszban meghatározott programnak megfelelnie egy betegség kitörése után, ha a létesítmény megfelel a 80. cikk (3) bekezdésében meghatározott követelményeknek, és az újratelepítést a WSSV-fertőzöttségtől mentes minősítéssel rendelkező tagállamból, körzetből vagy kompartmentből származó rákfélékkel végzik el.